“ธปท.” ชี้ ศก.ไทยช่วง ต.ค. ชะลอตัว เหตุส่งออกหดตัว ฟากบริโภคเอกชน-ท่องเที่ยวยังขยายตัวดี
"ธปท." ชี้เศรษฐกิจไทยช่วง ต.ค. ชะลอตัว เหตุส่งออกหดตัว ฟากบริโภคเอกชน-ท่องเที่ยวยังขยายตัวดี
"ธปท." ชี้เศรษฐกิจไทยช่วง ต.ค. ชะลอตัว เหตุส่งออกหดตัว ฟากบริโภคเอกชน-ท่องเที่ยวยังขยายตัวดี
29 พ.ย. 2562

ผู้สื่อข่าวรายงานว่า วันนี้ (29 พ.ย.62) ธนาคารแห่งประเทศไทย (ธปท.) แถลงถึงภาวะเศรษฐกิจและการเงินเดือน ต.ค.62 พบว่า เศรษฐกิจไทยยังอยู่ในภาวะชะลอตัว  โดยการส่งออกสินค้าหดตัวต่อเนื่องตามการชะลอตัวของเศรษฐกิจประเทศคู่ค้า สอดคล้องกับการผลิตภาคอุตสาหกรรมและเครื่องชี้การลงทุนภาคเอกชน  ขณะที่การใช้จ่ายภาครัฐกลับมาหดตัวตามรายจ่ายลงทุน
อย่างไรก็ดี เครื่องชี้การบริโภคภาคเอกชนขยายตัวสูงขึ้นจากเดือนก่อน โดยได้รับผลดีชั่วคราวจากมาตรการกระตุ้นเศรษฐกิจของภาครัฐ และภาคการท่องเที่ยวขยายตัวดีต่อเนื่อง
ด้านเสถียรภาพเศรษฐกิจ  อัตราเงินเฟ้อทั่วไปลดลงจากเดือนก่อนตามอัตราเงินเฟ้อในหมวดพลังงานเป็นสำคัญ ขณะที่อัตราเงินเฟ้อพื้นฐานทรงตัว  สำหรับอัตราการว่างงานที่ขจัดปัจจัยฤดูกาลลดลงเล็กน้อยจากเดือนก่อน ตามจำนวนผู้มีงานทำในภาคเกษตรกรรมที่เพิ่มขึ้น  ส่วนดุลบัญชีเดินสะพัดเกินดุลนั้นลดลงตามดุลการค้า ขณะที่ดุลบัญชีเงินทุนเคลื่อนย้ายขาดดุลสุทธิจากด้านสินทรัพย์